Nii nagu meil omal ajal talupoeg ilma maata vabas­tatud - alles oma ebavabadust tundma sai, nii on vaimne vabadusepüüd - ilma rahvusliku iseseisvuseta, ilma rahvavabaduseta - õige küsitav. Ei ole võimalik indi­viduaalne vabadus ilma poliitilise iseseisvuseta, ilma südametunnistuse vabade avaldusteta. Ei ole võimalik individuaalne vabadus - ilma vaba, iseseisva mõtteeluta. Iseseisev mõtteelu, iseseisev teadus ei ole mõeldav täie­lise uurimisvabaduseta  ja sõnavabaduseta. Kui kaugel ollakse Soomes, ja kui kaugel oleme pealegi Eestis individuaalsest vabadusest!